Document ID: 32002R1918

Ir-Regolament tal-Kummissjoni (KE) Nru 1918/2002
tal-25 ta’ Ottubru 2002
li jemenda r-Regolament (KE) Nru 1788/2001 li jistabbilixxi regoli dettaljati għall-implimentazzjoni tad-dispożizzjonijiet li jikkonċernaw iċ-ċertifikat ta’ l-ispezzjoni għall-importazzjoni minn pajjiżi terzi skond l-Artikolu 11 tar-Regolament tal-Kunsill (KEE) Nru 2092/91 dwar il-produzzjoni organika ta’ prodotti agrikoli u l-indikazzjonijiet li jirreferu għalihom fil-prodotti agrikoli u fl-oġġetti ta’ l-ikel
(Test b’relevanza għaż-Ż EE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KEE) Nru 2092/91 ta’ l-24 ta’ Ġunju 1991 dwar il-produzzjoni organika ta’ prodotti agrikoli u l-indikazzjonijiet li jirreferu għalihom fil-prodotti agrikoli u fl-oġġetti ta’ l-ikel [1], kif l-aħħar emendat bir-Regolament tal-Kummissjoni (KE) Nru 473/2002 [2], u partikolarment l-Artikolu 11(3)(b) u l-Artikolu 11(4) tiegħu,
Billi:
(1) Ir-Regolament tal-Kummissjoni (KE) Nru 1788/2001 [3], kif emendat bir-Regolament (KE) Nru 1113/2002 [4], jistabbilixxi ċertifikat ġdid ta’ l-ispezzjoni għall-prodotti importati u jipprovdi li dawk iċ-ċertifikati għandhom ikunu applikati sa mill-1 ta’ Novembru 2002 dwar il-prodotti importati permezz tal-proċeduri stabbiliti fl-Artikolu 11(1) u (6) tar-Regolament (KEE) Nru 2092/91.
(2) Uħud mill-Istati Membri sabu quddiemhom xi diffikultajiet tekniċi meta ppruvaw li japplikaw ir-Regolament (KE) Nru 1788/2001. Dan ir-Regolament għandu għalhekk, f’ġieh it-trasparenza u sabiex tkun evitata konfużjoni, ikun ikklarifikat.
(3) Partikolarment, ir-referenzi għal proċeduri doganali sospensivi permezz tar-Regolament tal-Kunsill (KEE) Nru 2913/92 tat-12 ta’ Ottubru 1992 li jistabbilixxi l-Kodiċi Doganali Komuni [5], kif l-aħħar emendat bir-Regolament (KE) Nru 270/2000 tal-Parlament Ewropew u tal-Kunsill [6] u r-referenzi għall-Anness III tar-Regolament (KEE) Nru 2092/91 għandhom ikunu aġġornati. F’dan ir-rigward, il-mudelli taċ-ċertifikat u ta’ l-estratt taċ-ċertifikat, kif stabbiliti fl-Annesi I u II tar-Regolament (KE) 1788/2002 għandhom ikunu aġġornati.
(4) Ir-Regolament (KEE) Nru 1788/2001 għandu għalhekk ikun emendat kif xieraq.
(5) Il-ħtieġa ta’ l-addattazzjoni tal-mudelli emendati taċ-ċertifikat u ta’ l-estratt jitolbu għal perijodu transitorju li fih il-mudelli preċedenti jistgħu jibqgħu jiġu żati.
(6) Il-miżuri li hemm provvediment dwarhom f’dan ir-Regolament huma bi qbil ma’ l-opinjoni tal-Kumitat stabbilit bl-Artikolu 14 tar-Regolament (KEE) Nru 2092/91,
ADOTTAT DAN ID-REGOLAMENT:
Artikolu 1
Ir-Regolament (KE) Nru 1788/2001 huwa emendat kif ġej:
1. Fl-Artikolu 4 (12), l-ewwel subparagrafu huwa mibdul b’dan li ġej:
"L-ewwel kunsinnatarju għandu, mal-wasla tal-konsenja, jimla l-kaxxa 18 ta’ l-oriġinal taċ-ċertifikat ta’ l-ispezzjoni, biex jiċċertifika li l-wasla tal-konsenja tkun twettqet bi qbil mas-Sezzjoni C, il-punt 6, ta’ l-Annes III tar-Regolament (KEE) Nru 2092/91."
2. L-Artikolu 5 huwa emendat kif ġej:
(a) Il-paragrafu 1 huwa emendat kif ġej:
(i) l-ewwel subparagrafu huwa mibdul b’dan li ġej:
"Meta konsenja li tkun ġejja minn pajjiż terz tkun assenjata għal magazzinaġġ doganali jew proċessar ‘il ġewwa fl-għamla ta’ sistema ta’ sospenzjoni kif prevista fir-Regolament tal-Kunsill (KEE) Nru 2913/92 li jistabbilixxi Kodiċi Doganali Komuni [7], u soġġetta għal preparazzjoni waħda jew aktar kif definit fl-Artikolu 4(3) tar-Regolament (KEE) Nru 2092/91, il-konsenja għandha tkun soġġetta, qabel ma titwettaq l-ewwel preparazzjoni, għall-mużuri referuti fl-Artikolu 4(1) tar-Regolament preżenti."
(ii) it-tielet subparagrafu huwa mibdul b’dan li ġej:
"Wara din il-preparazzjoni, l-oriġinal ikkonfermat taċ-ċertifikat ta’ l-ispezzjoni għandu jakkompanja l-konsenja, u għandu jkun ippreżentat lill-awtorità relevanti ta’ l-Istat Membru, li għandha tivverifika l-konsenja in vista tar-rilaxx tagħha għal ċirkolazzjoni ħielsa."
(b) il-paragrafu 2 huwa emendat kif ġej:
(i) ir-raba’ subparagrafu huwa mibdul b’dan li ġej:
"Wara dan il-qsim, l-oriġinal ikkonfermat ta’ kull estratt taċ-ċertifikat ta’ l-ispezzjoni għandu jakkompanja l-lott ikkonċernat, u għandu jkun ippreżentat lill-awtorità relevanti ta’ l-Istat Membru, li għandha tivverifika l-lott ikkonċernat in vista tar-rilaxx tiegħu għal ċirkolazzjoni ħielsa."
(ii) il-ħames subparagrafu huwa mibdul b’dan li ġej:
"L-ewwel kunsinnatarju għandu, mal-wasla tal-konsenja tagħha jimla l-oriġinal ta’ l-estratt taċ-ċertifikat ta’ l-ispezzjoni fil-kaxxa 15, biex jiċċertifika li l-wasla tal-lott tkun twettqet bi qbil mas-Sezzjoni B, il-punt 5, ta’ l-Annes III tar-Regolament (KEE) Nru 2092/91."
(ċ) il-paragrafu 3 huwa mibdul b’dan li ġej:
"3. Il-preparazzjoni u l-operazzjonijiet tal-qasma referuti fil-paragrafi 1 u 2 għandhom jittwettqu bi qbil mad-dispożizzjonijiet relevanti ta’ l-Artikoli 8 u 9 tar-Regolament (KEE) Nru 2092/91, id-Dispożizzjonijiet Ġenerali stabbiliti fl-Anness III ta’ dak ir-Regolament u tad-Dispożizzjonijiet Speċifiċi stabbiliti fis-Sezzjonijiet B u Ċ ta’ dak l-Annes, u partikolarment il-punti 3 u 6 tas-Sezzjoni Ċ. L-operazzjonijiet għandhom jitwettqu bi qbil ma’ l-Artikolu 5 tar-Regolament (KEE) Nru 2092/91."
3. L-Annessi I u II huma mibdula bit-test fl-Anness ta’ dan ir-Regolament.
Artikolu 2
Għal perijodu transizzjonali ta’ sitt xhur mid-dħul fl-applikar ta’ dan ir-Regolament, għandu jkun imħolli li jinħarġu ċertifikati ta’ l-ispezzjoni li jkunu jikkorrespondu mal-mudelli ta’ l-Anness I u II tar-Regolament (KE) Nru 1788/2001, li għadhom mhux emendati b’dan ir-Regolament preżenti.
Artikolu 3
Dan ir-Regolament għandu jidħol fis-seħħ fit-tielet jum wara l-pubblikazzjoni tiegħu fil- Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fil-25 ta’ Ottubru 2002.

Labels: 3
17
5
6